**Pabalsts bārenim vai bez vecāku gādības palikušam bērnam**

|  |  |
| --- | --- |
| **Pabalsta funkcija/uzdevums** | Nodrošināt sociālās garantijas pilngadību sasniegušajiem bērniem bāreņiem un bez vecāku gādības palikušajiem bērniem patstāvīgas dzīves uzsākšanai un dzīves kvalitātes uzlabošanai. |
| **Pabalsta īss apraksts** | 1) Vienreizējs pabalsts bērnam bārenim vai bez vecāku gādības palikušam bērnam, kurš sasniedzis pilngadību un kuram beidzas ārpusģimenes aprūpe:   * pabalsts paredzēts sadzīves priekšmetu un mīkstā inventāra iegādei - pabalsta apmērs ir 250.00 eiro; * pabalstu atļauts izsniegt arī sadzīves priekšmetu un mīkstā inventāra veidā.   2) Pabalsts bērnam bārenim vai bez vecāku gādības palikušam bērnam, kuram beidzas ārpusģimenes aprūpe audžuģimenē, pie aizbildņa vai internātskolā:   * pabalsts paredzēts patstāvīgas dzīves uzsākšanai - pabalsta apmērs ir 130,00 euro vai personai ar invaliditāti kopš bērnības – 215,00 euro;   3) Pabalsts bērnam bārenim vai bez vecāku gādības palikušam bērnam izglītības iegūšanai:   * pabalsts paredzēts ikmēneša izdevumiem - pabalsta apmērs ir 65,00 euro mēnesī vai personai ar invaliditāti kopš bērnības – 140,00 euro mēnesī |
| **Pabalsta saņēmējs** | Fiziskas personas |
| **Pabalsta saņēmēja apraksts (ja pakalpojuma saņēmējam ir speciāli definēti kritēriji)** | Pilngadību sasnieguši bērni bāreņi un bez vecāku gādības palikuši bērni, par kuriem Rojas novada bāriņtiesa pieņēmusi lēmumu par bērna ievietošanu ārpusģimenes aprūpē. |
| **Atgādinājums saņēmējam** | Pabalstu izglītības iegūšanai var saņemt, ja pilngadību sasniegušais bērns turpina mācības vispārējās, profesionālās izglītības iestādē, augstskolā vai koledžā, kas ir tiesīga izsniegt valsts atzītus vispārējās izglītības vai valsts atzītus profesionālo izglītību un profesionālo kvalifikāciju apliecinošus dokumentus, un saskaņā ar izglītības programmu un saskaņā ar izglītības jomu regulējošajos normatīvajos aktos noteikto kārtību sekmīgi apgūst izglītības programmu. |
| **Brīdinājums saņēmējam** | 1) Sociālais dienests pabalsta piešķiršanai ne mazāk kā divas reizes gadā pieprasa informāciju no izglītības iestādes par to, ka pilngadību sasniegušais bērns turpina sekmīgi apgūt izglītības programmu vai studiju programmu.  2) Par studiju pārtraukšanu studiju procesu regulējošajos normatīvajos aktos noteiktajā kārtībā pilngadību sasniegušajam bērnam ir pienākums nekavējoties informēt pašvaldību, kura izmaksā pabalstu ikmēneša izdevumiem.  3) Iesniedzot iesniegumu, pabalsta pieprasītājs Sociālajam dienestam dod atļauju izmantot pašvaldības un valsts datu reģistros pieejamo informāciju par ģimeni (personu). |
| **Normatīvie akti, kas reglamentē pabalsta sniegšanu** | ***„Bērnu tiesību aizsardzības likums”***  Izdevējs: Saeima  Veids: likums  Statuss: spēkā esošs  Pieņemts: 19.06.1998.  Stājies spēkā: 22.07.1998.  Hipersaite: <https://likumi.lv/doc.php?id=49096>  ***„Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”***  Izdevējs: Ministru kabinets  Veids: noteikumi  Numurs: 857  Statuss: spēkā esošs  Pieņemts: 15.11.2005.  Stājies spēkā: 18.11.2005.  Hipersaite: <https://likumi.lv/doc.php?id=121592>  ***„Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālajiem pabalstiem Rojas novadā”***  Izdevējs: Rojas novada dome  Veids: saistošie noteikumi Nr.7/2013  Statuss: spēkā esošs  Pieņemts: 19.02.2013.  Hipersaite: <http://roja.lv/pictures/7_2013_PRECIZ_Par_gim.vai_pers.atzis.par_truc.vai_maznodros.un_soc.pabalstiem_novada%20(1).doc> |
| **Pabalsta saņemšanai nepieciešamie dokumenti** | Pabalsta pieprasītājs sociālajā dienestā uzrāda personu apliecinošu dokumentu un iesniedz rakstisku iesniegumu, pievienojot citus dokumentus pēc sociālā dienesta pieprasījuma, ja tie nepieciešami lēmuma pieņemšanai |
| **Pabalsta saņemšanas termiņš** | Lēmums par pabalsta piešķiršanu tiek pieņemts ne vēlāk kā 10 darbdienu laikā no iesnieguma saņemšanas dienas. |
| **Pabalsta termiņa apraksts** | Ikmēneša pabalsts izglītības iegūšanai līdz mācību iestādes pabeigšanai (ne ilgāk kā sasniedzot 24 gadu vecumu). |
| **Administratīvais process** | Ir |
| **Administratīvā procesa apraksts** | 1. Rojas novada sociālā dienesta lēmumu pabalsta pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.  Adrese:  Rojas novada dome,  Zvejnieku ielā 3,  Rojā, Rojas novadā, LV-3264;  2. Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.  Adrese: Administratīvā rajona tiesa Liepājas tiesu nams, Lielā iela 4, Liepāja, LV-3401  **Tālr.:** 63407901  **Fakss:** 63407915  **e-pasts:** [liepaja.administrativa@tiesas.lv](mailto:liepaja.administrativa@tiesas.lv) |
| **Pabalsta kanāli** | Klātienē |
| **Ar pabalsta saņemšanu saistītie maksājumi** | Nav |
| **Nepieciešamās veidlapas** | Iesniegums |
| **Pabalsta sniedzēja darba laiki** | Pieņemšanas laiki:  Pirmdienās 9.00 – 13.00, 14.00 – 18.00  Trešdienās 9.00 – 13.00, 14.00 – 17.00  Piektdienās 9.00 – 15.00 |
| **Pabalsta sniedzēja adrese** | Rojas novada Sociālais dienests, Celtnieku iela 6, Roja, Rojas novads, LV-3264; [www.roja.lv](http://www.roja.lv) |
| **Tālrunis, e-pasts** | 63269551; e-pasts: [socialaisdienests@roja.lv](mailto:socialaisdienests@roja.lv) |

**Pabalsta soļi:**

1. Klients vēršas pie sociālās palīdzības organizatora Rojas novada Sociālajā dienestā - Celtnieku ielā 6, Rojā, Rojas novadā, LV-3264 pieņemšanas laikā:

Pirmdienās no 9.00-13.00 un 14.00 – 18.00

Trešdienās no 9.00-13.00 un 14.00 – 17.00

Piektdienās no 9.00 – 15.00;

2. Lai saņemtu pabalstu, pabalsta pieprasītājs iesniedz iesniegumu, kā arī uzrāda personu apliecinošu dokumentu un bāriņtiesas izsniegto lēmumu;

3. Sociālās palīdzības organizators reģistrē iesniegumu;

4. Sociālās palīdzības organizators izskata pabalsta pieprasītāja iesniegtos dokumentus un sastāda lēmuma projektu par pabalsta piešķiršanu vai atteikumu to piešķirt un nodod Rojas novada sociālā dienesta vecākajam sociālajam darbiniekam izskatīšanai;

5. Rojas novada sociālā dienesta vecākais sociālais darbinieks izskata dokumentus un lēmuma projektu, tālāk nodod parakstīšanai Rojas novada sociālā dienesta vadītājam;

 6. Sociālās palīdzības organizators saņem lēmumu un informē par to pabalsta pieprasītāju, iesniedz Rojas novada domes grāmatvedībā sarakstu par pabalsta izmaksu. Rojas novada domes grāmatvedība pabalstu ieskaita klienta bankas kontā,  izmaksā Rojas novada domes kasē vai apmaksā pakalpojumu, ieskaitot pakalpojuma sniedzēja kontā.